मेंस कांग्रेस के शिविर में 163 यूनिट रक्त संग्रह
जमशेदपुर| रेलवेमेंस कांग्रेस ने द्वितीय अमरेंद्र मेमोरियल रक्तदान शिविर का आयोजन रविवार को टाटानगर रेलवे संस्थान में किया। शिविर का उदघाटन जमशेदपुर के सिटी एसपी चंदन झा और रेलवे के वरीय मंडल विद्युत अभियंता (टीआरएस) अभिमन्यु सेठ ने संयुक्त रूप से किया। मेंस कांग्रेस की पहल पर पहली बार केंद्रीय अस्पताल गार्डेनरीच के ब्लड बैंक के अधिकारी शिविर में शामिल हुए। शिविर में 163 यूनिट रक्त संग्रह किया गया। समारोह में दक्षिण-पूर्व रेलवे मुख्यालय में कार्यरत कार्मिक विभाग के वेलफेयर इंस्पेक्टर कृष्णा कुमार सिंह द्वारा लिखी गई पुस्तक “पेंशन रूल्स-ए बर्ड्स व्यू’ का विमोचन सिटी एस पी चंदन झा ने किया। मौके पर चक्रधरपुर मंडल के मुख्य चिकित्सा अधिकारी डॉ आरके पाणि, वरीय मंडल कार्मिक अधिकारी डीएन दिग्गी, टाटा के मुख्य चिकित्सा अधीक्षक डॉ एसके बेहरा, मुख्य चिकित्सा पदाधिकारी राजू महंता, मेंस कांग्रेस के केंद्रीय कार्यकारी महासचिव एसआर मिश्रा आदि मौजूद थे।
शिविर में रक्तदान करते रेलकर्मी उपस्थित अतिथि।
hin_Deva hin_Deva hin_Deva